Safonau'r Iaith Gymraeg		: Ffurflen Asesu Effaith


Yn unol â Safonau’r Gymraeg, mae’n rhaid i’r Brifysgol asesu effaith ei holl bolisïau ar y canlynol:
· Y cyfleoedd i ddefnyddio’r Gymraeg
· Yr egwyddor o beidio â thrin y Gymraeg yn llai ffafriol na’r Saesneg
Yn y cyd-destun hwn, caiff 'polisi' ei ddehongli'n eang ac mae'n cynnwys strategaethau, ailstrwythuro, systemau newydd ac ati.
Mae'n ofynnol gwneud 'ymdrech gydwybodol' i ddeall effaith polisi ar y Gymraeg. Ystyriwch yr effeithiau cadarnhaol, niwtral a negyddol gan gyfeirio at dystiolaeth i gefnogi'r asesiad. Mae'r dystiolaeth y gallwch gyfeirio ati yn cynnwys, er enghraifft, data sgiliau iaith, data astudio trwy’r Gymraeg, cadw at y Cod Ymarfer ar Benodi Staff, trafodaethau mewn pwyllgorau, ymgynghori â myfyrwyr a staff. Gall Canolfan Bedwyr ddarparu arweiniad pellach i chi. Cysylltwch â Dr Lowri Hughes l.a.hughes@bangor.ac.uk. 
Defnyddiwch y ffurflen hon i wneud eich asesiad a chofnodi effaith eich penderfyniad polisi ar y Gymraeg. Dylai hon fod yn ddogfen fyw sy'n cael ei diweddaru wrth i'r penderfyniad polisi ddatblygu. Mae cadw cofnodion yn bwysig er mwyn sicrhau cydymffurfiaeth â'r Safonau.  

	Enw'r Polisi:
	[bookmark: _Hlk229056854]Gweithdrefnau Gwaith Achos Myfyrwyr: Disgyblu Myfyrwyr, Cwynion Myfyrwyr, a Gofyn am Adolygiad.

	Coleg / Ysgol / Adran:
	Y Gofrestrfa: Ansawdd a Safonau


	Aelod(au) staff sy'n cwblhau'r asesiad effaith ar y Gymraeg:
	Sue Moss, Helen Munro a Dr Beth Edwards




RHEOLI’R DDOGFEN

	Pwyllgor Rheoliadau ac Achosion Arbennig y Senedd
	Dogfen newydd. Mae'r asesiad effaith hwn yn cydymffurfio ag amod cofrestru presennol Medr ar gyfer y Gymraeg a’r amod ariannu.  

	Diweddariad bach i'r cynnwys ar ôl cymeradwyo’r gweithdrefnau’n derfynol. 



	CAPASITI STAFFIO DWYIEITHOG
	Effeithiau Cadarnhaol
	Effeithiau Niwtral
	Effeithiau Negyddol
	Amherthnasol

	Effeithiau Uniongyrchol
	



	Ar hyn o bryd mae'r Tîm Gwaith Achos Myfyrwyr yn cynnwys staff dwyieithog ac mae eisoes yn darparu gwasanaethau gwaith achos myfyrwyr yn unol â Pholisi Iaith Gymraeg a Safonau'r Iaith Gymraeg y Brifysgol. Trwy lynu wrth yr egwyddorion a nodir yn y Polisi Iaith a'r Cod Ymarfer i Staff, mae gofyn i'r Brifysgol sicrhau ei bod yn cynllunio ei gweithlu fel bod modd darparu gwasanaethau dwyieithog i'w rhanddeiliaid. 

Gall rhai elfennau gael eu cyflwyno yn Saesneg lle mae'n ofynnol i unigolion penodol gyfrannu (er enghraifft, gweithredu fel tyst). 
	Gall newidiadau yng nghapasiti staffio neu yn faint o staff dwyieithog sydd ar gael effeithio ar ddarparu gwasanaethau cyfrwng Cymraeg.

	

	
Effeithiau Anuniongyrchol

	
	Mae cyfuniad o sgiliau dwyieithog gan staff y tu allan i'r Tîm Gwaith Achos Myfyrwyr y mae angen troi atyn nhw i weithredu’r prosesau sy'n gysylltiedig â'r gweithdrefnau. 
	Llwyth gwaith cynyddol i staff Cymraeg os yw'r galw'n fawr. 
	

	Camau i gynyddu effeithiau cadarnhaol
	Sicrhau bod staff sy'n ymwneud â gweithredu'r weithdrefn yn ymwybodol o ofynion Safonau'r Gymraeg mewn perthynas â darparu gwasanaethau cyfrwng Cymraeg / dwyieithog.
	Cadw golwg ar faint o staff Cymraeg sydd yna i allu cynnal gwaith achos.

Diffinnir amserlenni ar gyfer cwblhau prosesau waeth beth fo'r iaith.
	
	

	Camau i leihau effeithiau negyddol
	Parhau i fonitro bod staff sy'n siarad Cymraeg ar gael a sicrhau bod trefniadau cefnogi iaith priodol ar gael lle bo angen.
	Cadw golwg ar sut y dosberthir llwyth gwaith ymhlith staff. 

Adnabod dewis iaith yn gynnar ym mhob achos.
	
	



	Crynodeb a sylwadau pellach
	Mae sicrhau y gall myfyrwyr ymgysylltu â'r gweithdrefnau hyn drwy eu dewis iaith yn bwysig, gyda chynllunio rhagweithiol i sicrhau bod darpariaeth cyfrwng Cymraeg yn amserol, yn gynaliadwy, ac nad yw'n ddibynnol ar unigolion penodol.  Gellir cyflawni'r ddarpariaeth o fewn y strwythurau presennol, gyda chefnogaeth gan wasanaethau cyfieithu lle bo angen.

Ni nodwyd unrhyw effaith anffafriol ar gapasiti staffio dwyieithog. Bydd y weithdrefn yn gweithredu o fewn trefniadau a safonau presennol y Gymraeg.




	DEFNYDDIO'R GYMRAEG: (cyfleoedd i staff, myfyrwyr, y cyhoedd)
	Effeithiau Cadarnhaol
	Effeithiau Niwtral
	Effeithiau Negyddol
	Amherthnasol

	Effeithiau Uniongyrchol
	Gellir ymgymryd â phob cam o'r weithdrefn yn ddwyieithog. Gall myfyrwyr gyfathrebu trwy gyfrwng y Gymraeg neu’r Saesneg trwy gydol y broses, gan gynnwys cyfarfodydd, gohebiaeth, trefniadau cefnogi, adolygiadau ac apeliadau. Nid yw'r weithdrefn yn cyfyngu ar gyfleoedd i ddefnyddio'r Gymraeg.
	
	
	

	
Effeithiau Anuniongyrchol

	Yn annog myfyrwyr i ddefnyddio’r Gymraeg mewn gweithdrefnau ffurfiol ac yn atgyfnerthu statws cyfartal y Gymraeg yn y Brifysgol. 
	Mae'r gweithdrefnau hyn yn hyrwyddo cyfathrebu ac ymgysylltu â myfyrwyr sy'n wynebu anawsterau. Gall mynediad at gefnogaeth trwy ddewis iaith myfyriwr hwyluso ymgysylltiad â'r broses.
	
	

	Camau i gynyddu effeithiau cadarnhaol
	Dylid rhoi gwybod i fyfyrwyr yn rhagweithiol am allu'r Brifysgol i ddarparu gwasanaethau trwy gyfrwng y Gymraeg cyn gynted â phosib.


	Gofyn yn benodol am ddewis iaith a'i gofnodi ar adeg y cyswllt cyntaf. 

Mae pob templed, ffurflen a chanllaw ar gael yn ddwyieithog.

	
	

	Camau i leihau effeithiau negyddol
	Goruchwylio parhaus i sicrhau bod achosion cyfrwng Cymraeg yn dilyn yr un amserlenni â rhai Saesneg. 



	Os oes gofyn i staff gyfrannu at y weithdrefn yn Saesneg, yna caiff dogfennau eu cyfieithu a cheir cefnogaeth cyfieithu ar y pryd. Ni ddylai myfyrwyr sy'n dewis defnyddio'r Gymraeg orfod disgwyl mwy na myfyrwyr sy’n dewis defnyddio’r Saesneg. Ar ben hynny, fel y nodir yn y Polisi Iaith Gymraeg, bydd unrhyw ymwneud â myfyrwyr yng nghyd-destun cwynion, apeliadau neu faterion disgyblu yn digwydd trwy gyfrwng y Gymraeg (ac nid trwy gyfieithu).
	
	



	Crynodeb a sylwadau pellach
	Mae'r gweithdrefnau'n cynnig cyfleoedd i sicrhau bod y Gymraeg a'r Saesneg yn cael eu trin yn gyfartal, yn enwedig mewn prosesau myfyrwyr anacademaidd. Gall myfyrwyr gyflwyno tystiolaeth, gohebiaeth a chymryd rhan mewn cyfarfodydd drwy gyfrwng y Gymraeg ym mhob cam o'r broses.

Gellir cwblhau pob elfen o'r weithdrefn hon yn ddwyieithog ac ni fydd dewis iaith yr unigolyn yn arwain at oedi na thriniaeth lai ffafriol.




	DARPARIAETH ACADEMAIDD TRWY'R GYMRAEG
	Effeithiau Cadarnhaol
	Effeithiau Niwtral
	Effeithiau Negyddol
	Amherthnasol

	Effeithiau Uniongyrchol
	



	
	
	X

	Effeithiau Anuniongyrchol
	
	
	
	X

	Camau i gynyddu effeithiau cadarnhaol
	Sicrhau bod unrhyw drefniadau cefnogi yn ystyried gofynion dysgu cyfrwng Cymraeg myfyriwr lle bo'n berthnasol.


	
	
	

	Camau i leihau effeithiau negyddol
	



	Sicrhau bod unrhyw waharddiad, disgyblu neu ganlyniadau eraill yn ystyried anghenion dysgu cyfrwng Cymraeg myfyriwr. 
	
	



	Crynodeb a sylwadau pellach
	Mae'r weithdrefn hon y tu allan i ddarpariaeth academaidd ac ni nodwyd unrhyw effaith ar ddarpariaeth academaidd cyfrwng Cymraeg




	GWASANAETHAU CYMRAEG
	Effeithiau Cadarnhaol
	Effeithiau Niwtral
	Effeithiau Negyddol
	Amherthnasol

	Effeithiau Uniongyrchol
	Yn cefnogi cydymffurfiaeth Prifysgol Bangor â Safonau'r Gymraeg

	Yn adeiladu ar y gwasanaeth a ddarperir ar hyn o bryd.

Mae'r weithdrefn yn cefnogi darpariaeth barhaus gwasanaethau iaith Gymraeg trwy sicrhau bod myfyrwyr yn gallu cyfathrebu â'r brifysgol yn eu dewis iaith trwy gydol y broses.
	Goblygiadau adnoddau ar gyfer gwasanaethau cyfieithu lle mae angen cyfieithu dogfennaeth (e.e. tystiolaeth). 
	

	Effeithiau Anuniongyrchol
	
	Nid yw'r weithdrefn yn creu, yn dileu nac yn newid yn sylweddol y ddarpariaeth gwasanaeth Cymraeg bresennol.

	Peryg o anghysondeb os na chaiff ei gyflwyno a'i gydlynu'n gyson.

	

	Camau i gynyddu effeithiau cadarnhaol
	Cynnal dogfennaeth ddwyieithog a pharhau i sicrhau bod y Brifysgol yn cydymffurfio â Safonau’r Gymraeg.
	
	
	

	Camau i leihau effeithiau negyddol
	Defnyddio cyfieithu a chyfieithu ar y pryd ar gyfer cyfarfodydd lle bo angen.

	Cadw golwg ar y gweithredu i sicrhau nad yw dewis iaith yn golygu bod cael cefnogaeth yn fwy anodd a bod yn rhaid disgwyl yn hirach.
	
	



	Crynodeb a sylwadau pellach
	Lle bo'n briodol, gellir troi at Ganolfan Bedwyr i gefnogi cyflawni'r gweithdrefnau hyn yn ddwyieithog. 

Ni nodwyd unrhyw effaith negyddol ar wasanaethau Cymraeg. Mae safonau gwasanaeth dwyieithog presennol yn parhau i fod yn berthnasol trwy gydol gweithrediad y weithdrefn hon.

